stanford-oval/wikipedia huggingface dataset:
BMW 3-sarja (E21)
BMW 3-sarja (E21) 1975–1983

BMW E21 esiteltiin syksyllä 1975. Alkuperäisessä mallivalikoimassa olivat 316, 318, 320 ja 320i. 320/320i-malleissa oli neljä ajovaloa, muissa kaksi. Korimalliltaan malli oli edeltäjänsä tavoin kaksiovinen sedan, ja takaistuintilat olivat auton kokoon nähden ahtaat.
Vuosimalliin 1977 oli tehty muutoksia kaasuttimeen, minkä ansiosta polttoaineenkulutus laski. Jousitusta oli jäykennetty edessä ja pehmennetty takana. Ohjauspyörä oli uusi ja istuimet muuttuivat kokonaan kangasverhoilluiksi.
Syksyllä 1977 2,0-litraiset nelisylinteriset moottorit (320/320i) korvattiin uusilla kuusisylinterisillä malleilla 320 (2,0 l 122 hv) ja 323i (2,3 l 143 hv).
Syksyllä 1980 316-mallin moottori kasvoi 1,8-litraiseksi ja 318 korvattiin 318i:llä. 1,6-litrainen oli uudelleen tarjolla vuodesta 1981 lähtien perusmalli 315:ssä.
BMW 3-sarja (E21) 1975–1983 > Baur Cabriolet

Karosserie Baur GmbH valmisti vuosina 1978–1981 BMW E21 -mallin targakattoista avomallia. Sen B-pilarit olivat normaalia paksummat ja alas laskettava katto kankainen. Kaikkiaan Baur valmisti 4 595 autoa.
Aiheesta muualla

Kuvia tai muita tiedostoja aiheesta BMW 3-sarja (E21) Wikimedia Commonsissa
BMW E21 Baur Cabriolet
Bajit Spielgajávri

Sijainti Finnmarkin läänissä.
Bajit Spielgajávri on järvi Norjan Koutokeinossa. Järven pinta-ala on 3,20 km². Järvi kuuluu Alattio-Koutokeinojoen vesistöön.
Babenberg

Antiikin aika
Hallstattin kulttuuri
Noricum
Itävallan markkreivikunta
Babenberg
Privilegium Minus
Habsburgien valta vuoteen 1815
Habsburg-suku
Pyhä saksalais-roomalainen keisarikunta
Itävallan arkkiherttuakunta
Habsburgien monarkia
Wienin kongressin jälkeen
Itävallan keisarikunta
Saksan liitto
Itävalta-Unkari
Ensimmäinen maailmansota
Sarajevon laukaukset
Ensimmäinen maailmansota
Sotien välinen aika
Saksalainen Itävalta
Ensimmäinen tasavalta
Austrofasismi
Anschluss
Toinen maailmansota
Saksan Ostmark
Toinen maailmansota
Sodan jälkeinen Itävalta
Miehitys
Toinen tasavalta
Babenbergien sukupuu, luostarimaalaus vuodelta n. 1490
Babenberg-suku oli aatelissuku, joka hallitsi Itävaltaa vuosina 976–1246, ennen Habsburgien nousua. Babenbergerit olivat lähtöisin Bambergin suvusta, joka oli kotoisin nykyisen Baijerin pohjoisosasta Frankenista.
Kapetingien lailla myös Babenbergit periytyivät Robertien suvusta. Varhaisin tunnettu Babenberg oli 800-luvulla elänyt Grabfeltin kreivi Poppo.
Babenbergien suku sammui Itävallassa, kun herttua Frederik II kuoli Leithan taistelussa 15. kesäkuuta 1246.
Aiheesta muualla

Kuvia tai muita tiedostoja aiheesta Babenberg Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Babenbergien vaakuna
Käännös suomeksi
Arovästäräkki

| Arovästäräkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Afrikanvästäräkit Macronnyx
Laji::  fuellebornii
Kaksiosainen nimi
 Macronyx fuellebornii  (Reichenow, 1900) 
Katso myös
   Arovästäräkki Wikispeciesissä   Arovästäräkki Commonsissa 
Infobox OKNimi-testi OKIUCN-testi OK: 
Arovästäräkki (Macronyx fuellebornii) on afrikkalainen varpuslintu. Sen elinympäristö käsittää mantereen eteläistä osaa: Angolan, Kongon etelä- ja keskiosia, Sambian, Tansanian lounaisosan, Pohjois-Namibian ja todennäköisesti myös Malawin pohjoisreunan. Siitä tunnetaan kaksi alalajia. Anton Reichenow kuvaili lajin holotyypin Unikan ylängöltä Lounais-Tansaniasta 1900.
Anselmi – nuori ihmissusi

| Anselmi – nuori ihmissusi> Anselmi - the young werewolf |
| --- | --- |

Ohjaaja:  Matti Pekkanen
Käsikirjoittaja:  Matti Pekkanen
Perustuu:  Sami Palolammen alkuperäisideaan
Tuottaja:  Mikko Soukkala
Säveltäjä:  Tapani Siirtola
Kuvaaja:  Matti Pekkanen
Leikkaaja:  Matti Pekkanen
Lavastaja:  Pete Linna
Erikoistehosteet:  Janne Suhonen
Pääosat:  Aleksi Holkko, Sami Palolampi, Pauli Hanhiniemi, Liisa Ruuskanen
Valmistustiedot
Valmistusmaa:  Suomi
Tuotantoyhtiö:  Bottomland Productions Oy
Ensi-ilta:  24. tammikuuta 2014
Kesto:  80 minuuttia
Alkuperäiskieli:  suomi
Aiheesta muualla
Virallinen sivusto
IMDb 
Elonet
AllMovie
Infobox OKVirheellinen NIMI-arvo: 
Anselmi – nuori ihmissusi on 24. tammikuuta 2014 ensi-iltansa saanut, Matti Pekkasen ohjaama jännityselementtejä sisältävä draamaelokuva.  Elokuvan tarina sijoittuu 1980-luvun Etelä-Pohjanmaalle. Päähenkilö on 15-vuotias poika nimeltä Anselmi, joka elää pienessä kylässä yhdessä isänsä Manun kanssa. Elokuvassa Anselmi kamppailee murrosiän mukanaan tuomien haasteiden kanssa ja yrittää samalla selvittää kadonneen äitinsä kohtaloa.
Esituotanto

Elokuvan käsikirjoitus perustuu Sami Palolammen vuonna 1994 saamaan alkuperäisideaan elokuvasta, jonka nimeksi tulisi Anselmi – nuori ihmissusi. Elokuvan käsikirjoitusta on muokattu sen jälkeen useasti. Elokuvaa liittää vanhoihin käsikirjoitusversioihin enää sen nimi.
Tuotanto

Elokuvan tuotannosta vastasi Matti Pekkasen ja Mikko Soukkalan perustama, Tampereella vaikuttava tuotantoyhtiö Bottomland Productions Oy. Elokuvan tuotanto aloitettiin jo vuonna 2009, jolloin Pekkasen ja Soukkalan johdolla kuvattiin hieman yli kolmen minuutin mittainen, samanniminen lyhytelokuva. Alun perin trailerin kaltaisen lyhytelokuvan valmistumisen jälkeen tuotannon ajateltiin olevan valmis. Pian tuotantoryhmä kuitenkin muutti mielensä ja alkoi kehitellä aiheesta kokopitkää elokuvaa. Anselmin käsikirjoitusta työstettiin aktiivisesti vuosina 2009–2013.
Kuvaukset

Elokuvan pääkuvaukset aloitettiin 24.2.2011. Elokuvan ensimmäinen teaser-traileri tosin kuvattiin jo aikaisemmin saman vuoden tammikuussa. Elokuva on kuvattu pääosin Etelä-Pohjanmaalla. Kuvauspaikkoihin lukeutuivat muun muassa Seinäjärven kylä, Kätkänjoki ja Ranta-Töysä Alavudella. Elokuvan kirkkokohtausten kuvauspaikkana toimi Killinkosken kirkko.
Kuvauksia suoritettiin myös Ähtärin Kukkeenkylässä sekä Peränteen kylässä, jossa kuvauspaikaksi valikoitui Vääräkosken kartonkitehdas.
Tuotantoteknisistä syistä osa kuvauksista suoritettiin myös Kangasalla ja Lempäälässä, lähempänä Bottomland Productions Oy -tuotantoyhtiön sijaintia.
Elokuvan viimeinen virallinen kuvauspäivä oli 23.11.2013.
Näyttelijät

Elokuvan pääosan nuorta Anselmia näyttelee Aleksi Holkko. Muissa päärooleissa ovat Sami Palolampi Anselmin isänä Manuna, Liisa Ruuskanen Eeva-äitinä ja Pauli Hanhiniemi pienen kylän kirkkoherrana.  
Elokuvassa nähdään myös aikuisviihteen parissa uransa luonut amerikkalainen Ron Jeremy. Nuorisopastori Sampsan roolia esittää Sami Alho, joka tunnetaan myös rockia soittavan Free Spirit -yhtyeen solistina.
| 0 | 1 | 2 |
| --- | --- | --- |
|  Aleksi Holkko  | … |  Anselmi   |
|  Sami Palolampi  | … |  Manu   |
|  Liisa Ruuskanen  | … |  Eeva   |
|  Reetta Kankare  | … |  Milla   |
|  Pauli Hanhiniemi  | … |  Kirkkoherra   |
|  Sami Alho  | … |  Nuorisopastori Sampsa   |
|  Timo Saari  | … |  Keinosiementäjä   |
|  Topi Kohonen  | … |  Paimenpoika   |
|  Ron Jeremy  | … |  Roni   |
|  Mikko Peltoniemi  | … |  Keinosiementäjän apulainen   |
|  Arttu Palolampi  | … |  Hevarinuori   |
|  Elias Palolampi  | … |  Hurriganes-nuori   |
|  Sanni Pekonen  | … |  Kasarityttö   |
|  Jere Riihinen  | … |  Uskovainen poika   |
|  Eero "Safka" Pekkonen  | … |  Kanttori   |
|  Jyrki Tienaho  | … |  Traktorikuski   |
|  Juho Rintamäki  | … |  Kastevieras/ lynkkaaja   |
|  Riku Sottinen  | … |  Kastevieras Simo Sottinen   |
|  Hanna Pantsu  | … |  Kastevieras   |
|  Antero Lahdenmäki  | … |  Venäläinen sotilas/ lynkkaaja   |
|  Tapio Vaali  | … |  Lynkkaaja/Millan isä   |
|  Mika Kokkila  | … |  Lynkkaaja/kirkon jäsen   |
|  Jorma Luodes  | … |  Lynkkaaja   |
|  Matti Ristimäki  | … |  Lynkkaaja   |
|  Reko Pantsu  | … |  Anselmi-vauva   |
Vastaanotto

Anselmin teatteriensi-ilta oli 24. tammikuuta 2014.
Elokuva oli ehdolla 13 sarjassa eteläpohjalaisen elokuvapalkinnon Kalevi-palkinnon saajaksi 2015. Se voitti palkinnon yhdeksässä sarjassa: paras elokuva, ohjaus, miespääosa, miessivuosa, kuvaus, äänisuunnittelu, leikkaus, musiikki ja erikoisefektit.
Elokuvasta julkaistiin huhtikuussa 2016 kahden DVD-levyn kokonaisuus, joka sisältää taustamateriaalia Anselmin synnystä.
Aiheesta muualla

/ Anselmi – nuori ihmissusi Facebookissa
Elokuvan teaser YouTubessa.
Elokuvaan liittyvä videoblogi YouTubessa.
Episodi-lehden uutinen elokuvasta.
BMW 3-sarja (E90)

| BMW E90 |
| --- | --- |

Valmistustiedot
Valmistusmaa:   Egypti  Etelä-Afrikka  Indonesia  Intia  Kiina  Malesia  Meksiko  Saksa  Thaimaa  Venäjä
Valmistaja:  BMW
Valmistusvuodet:  2004–2013
Korimalli:  2-ovinen coupé 2-ovinen cabriolet 4-ovinen sedan 5-ovinen farmari
Luokka:  D-segmentti
Edeltäjä:  BMW E46
Seuraaja:  BMW F30 BMW F32
Teknisesti samankaltaisia:  BMW E84 BMW E87
Tekniset tiedot
Moottori:  R4 R6 V8
Iskutilavuus:  1,6–4,0 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 6-vaihteinen automaatti 7-vaihteinen kaksoiskytkin
BMW E90 on BMW 3-sarjan viidennen sukupolven malli, jota valmistettiin vuosina 2004–2013. Se korvasi edeltäneen E46-mallin ja seuraajaksi tuli F30, jonka coupé-, fastback- ja cabriolet-korimallit tunnetaan omana 4-sarjana (F32).
BMW 3-sarja (E90) 2004–2013

BMW E90 -mallin valmistus alkoi vuoden 2004 joulukuussa. Noin 60 prosenttia auton osista on yhteisiä 1-sarjan (E87) kanssa. Samalle pohjalevylle perustuu myös crossover-malli X1 (E84). Ensimmäisenä markkinoille esiteltiin neliovinen sedan keväällä 2005, farmarimalli Touring saapui saman vuoden syksyllä. Sen 460-litrainen tavaratila oli täysin samankokoinen kuin sedanissa. Coupé esiteltiin syksyllä 2006 ja kovakattoinen avomalli keväällä 2007. E90-sukupolven coupé- ja cabriolet-korimallit poikkesivat aiempia 3-sarjalaisia enemmän sedanista ja farmarista. Esimerkiksi etu- ja takavalot on muotoiltu eri tavalla.
Vuoden 2005 Euro NCAP -kolaritestistä BMW E90 sai tulokseksi täydet viisi tähteä.
Sedan- ja farmarimallit kokivat syksyllä 2008 kasvojenkohotuksen, johon kuului uudenmalliset puskurit ja takavalot sekä leveämpi etusäleikkö. Coupé ja cabriolet puolestaan uudistuivat keväällä 2010.
Mallisarjaa alettiin korvaamaan asteittain vuodesta 2011 alkaen uudella F30-mallilla. Sedanien tuotanto päättyi vuoden 2011 lopulla, farmarin keväällä 2012, coupén kesällä 2013 ja lopulta myös cabrioletin saman vuoden syksyllä.
BMW 320d Touring
BMW 3-sarjan avomalli.
BMW 325i Coupé
Facelift-mallin BMW 335Xi.
Facelift-mallin BMW 320d Cabriolet.
BMW M3

Urheilumalli BMW M3 esiteltiin konseptina Geneven autonäyttelyssä keväällä 2007, eikä saman vuoden syksyllä Frankfurtissa esitelty tuotantomalli juurikaan eronnut siitä. Ensimmäinen M3-malli oli coupé, neliovinen sedan ja cabriolet täydensivät mallistoa keväällä 2008. Sedan-korisen M3:n keulailme oli perusmalleista poiketen samanlainen kuin coupéssa.
Moottorina M3-malleissa oli 4,0-litrainen V8, jonka teho on 420 hevosvoimaa. Voimansiirtona oli joko kuusivaihteinen manuaalivaihteisto tai seitsemänportainen M DCT -kaksoiskytkinvaihteisto.
Aiheesta muualla

Kuvia tai muita tiedostoja aiheesta BMW 3-sarja (E90) Wikimedia Commonsissa
Coupé-korinen BMW M3.
Sedan-korinen BMW M3.
Anselmo Guido Pecorari

Anselmo Guido Pecorari (s. 19. toukokuuta 1946 Sermide) on italialainen roomalaiskatolinen arkkipiispa, joka on luonut uran kirkkonsa diplomaattisissa tehtävissä. Hänet vihittiin papiksi Mantovan hiippakuntaan 27. syyskuuta 1970 ja nimitettiin apostoliseksi nuntiukseksi Ruandaan sekä Populonian titulaariarkkipiispaksi 29. marraskuuta 2003. Piispaksi konsekroinnin suoritti 11. tammikuuta 2004 Angelo Sodano, jota avustivat Egidio Caporello ja Oscar Rizzato.
Pecorari erosi 17. tammikuuta 2008 tehtävistään nuntiuksena Ruandaan, mutta sai 24. toukokuuta 2008 vastaavan nimityksen Uruguayhyn.
A Head Full of Dreams

| A Head Full of Dreams Coldplay |
| --- | --- | --- |

Studioalbumin tiedot
 Äänitetty : kesä 2014 – syksy 2015
 Julkaistu: 4. joulukuuta 2015
 Formaatti: CD, LP
 Tuottaja(t): Rik Simpson, Tor Erik Hermansen ja Mikkel Storleer Eriksen
 Tyylilaji: pop, pop rock, indie pop
 Kesto: 45.45
 Levy-yhtiö: Parlophone, Atlantic
Listasijoitukset
  1. (5/2015)
Coldplayn muut julkaisut
| Ghost Stories Live 2014 2014 | A Head Full of Dreams 2015 | Live from Spotify London 2016 |
Singlet albumilta A Head Full of Dreams
 ”Adventure of a Lifetime” Julkaistu: 6. marraskuuta 2015  ”Hymn for the Weekend” Julkaistu: 25. tammikuuta 2016  ”Up & Up” Julkaistu: 22. huhtikuuta 2016  ”A Head Full of Dreams” Julkaistu: 19. elokuuta 2016  ”Everglow” Julkaistu: 11. marraskuuta 2016
A Head Full of Dreams on brittiläisen rockyhtye Coldplayn seitsemäs studioalbumi. Albumi ilmestyi kansainvälisesti 4. joulukuuta 2015 Parlophone-levymerkillä. Pohjois-Amerikassa albumin julkaisi Atlantic Records. Albumin tuottivat yhtyeen pitkäaikainen yhteistyökumppani Rik Simpson sekä norjalainen Stargate-tuottajakaksikko Tor Erik Hermansen ja Mikkel Storleer Eriksen.
Albumin ensimmäisenä singlenä julkaistiin kappale ”Adventure of a Lifetime” vuoden 2015 marraskuussa.
Albumi nousi Suomen virallisen listan ensimmäiselle sijalle.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | A Head Full of Dreams | 3.43 |  |  |  |  |  |  |  |
| 2. | Birds | 3.49 |  |  |  |  |  |  |  |
| 3. | Hymn for the Weekend | 4.18 |  |  |  |  |  |  |  |
| 4. | Everglow | 4.42 |  |  |  |  |  |  |  |
| 5. | Adventure of a Lifetime | 4.23 |  |  |  |  |  |  |  |
| 6. | Fun (feat. Tove Lo)  | 4.27 |  |  |  |  |  |  |  |
| 7. | Kaleidoscope | 1.51 |  |  |  |  |  |  |  |
| 8. | Army of One | 6.16 |  |  |  |  |  |  |  |
| 9. | Amazing Day | 4.31 |  |  |  |  |  |  |  |
| 10. | Colour Spectrum | 1.00 |  |  |  |  |  |  |  |
| 11. | Up&Up (sisältää piiloraidan ”X Marks The Spot”)  | 6.45 |  |  |  |  |  |  |  |
|  |  | 45.45 |  |  |  |  |  |  |  |
Kappaleet > Japanin bonuskappale

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Miracles | 3.55 |  |  |  |  |  |  |  |
|  |  | 49.40 |  |  |  |  |  |  |  |
Kokoonpano

| --- | --- |
 Coldplay Chris Martin –  laulu  Jonny Buckland – kitara  Guy Berryman – basso  Will Champion – rummut :  Muut Rik Simpson, Tor Erik Hermansen ja Mikkel Storleer Eriksen – tuotanto  Beyoncé  Noel Gallagher  Tove Lo – laulu kappaleessa ”Fun”  Merry Clayton
Arvostelut

Metacritic: 60/100
Allmusic:
The Daily Telegraph:
Keskisuomalainen:
Pitchfork Media: 4.8/10
Rolling Stone:
Rumba: 5.5/10
Soundi:
Adelaide Crapsey

Adelaide Crapsey
Adelaide Crapsey (1878–1914) oli yhdysvaltalainen runoilija.
Crapsey kehitti kvintetin erikoismuodon nimeltään cinquain. Se koostuu peräkkäisistä 2-, 4-, 6-, 8- ja 2-tavuisista säkeistä. Crapsey ihaili Ezra Poundin tavoin japanilaisia runoilijoita näiden tiivistetystä kielestä ja muodollisesta estetiikasta. Cinquainin hän loikin tankaa ja haikua vastaavaksi yhdysvaltalaiseksi muodoksi. Crapseylla todettiin vuonna 1911 tuberkuloottinen meningiitti. Hän salasi sen alun perin perheeltään, kunnes salaamisesta tuli sairauden vakavuuden johdosta mahdotonta. Crapsey kuitenkin jatkoi kirjoittamista elämänsä loppuun saakka vielä sanatorion sairashuoneessa New Yorkin Saranac Lakessa.
Crapseyn tuotanto kattaa kaikkiaan alle sata runoa. Hän laati itse yksittäisen kokoelman: vuonna 1915 postuumisti julkaistun Versen, joka piti alun perin sisällään 63 runoa. Crapseyn kollega julkaisi aiemmin julkaisemattomilla Crapseyn runoilla täydennetyt kokoelmat samalla nimellä vuosina 1922 ja 1934. Vuonna 1918 julkaistiin A Study in English Metrics, Crapseyn tekemä tutkielma englannin kielen metriikasta. Runoilija itse piti joitain runojaan vain metriikan tutkimuksensa sivutuotteina. Crapseyn runous käsittelee suurilta osin kuolemaan liittyviä aiheita. Runoissa kuvataan syksyistä tai talvista vuodenaikaa ja viitataan kuolemanjälkeisyyden teemoihin, kuten mytologiseen Styks-jokeen.
Antti Tarvainen (näyttelijä)

| Antti Tarvainen> Henkilötiedot |
| --- | --- |
Syntynyt: 1982
Ammatti:  näyttelijä
Näyttelijä
Merkittävät roolit:  Pete (Menolippu Mombasaan)
Palkinnot
 Palkinto roolista elokuvassa Menolippu Mombasaan International Children Film Festival "Artek" -festivaalilla Ukrainan Krimillä vuonna 2003 
Aiheesta muualla
IMDb
Elonet
Antti Tarvainen (s. 1982) on suomalainen näyttelijä. Hänen ensimmäinen päärooliinsa oli elokuvassa Menolippu Mombasaan (2002). Hän on näytellyt lisäksi televisiosarjoissa Kivi ja kilpi (2003), Sairaskertomuksia (2004), Sydänjää (2008) ja Presidentti (2017) sekä lyhytelokuvassa Hänen nimensä olisi Kaisa (2003).
Ennen päärooliaan elokuvassa Menolippu Mombasaan Tarvainen oli näytellyt muun muassa Helsingin Kaupunginteatterin Rose-musikaalissa.
Aiheesta muualla

Antti Tarvainen (näyttelijä) Elonetissä.
Antti Tarvainen (näyttelijä) Internet Movie Databasessa. (englanniksi)
Alfa Romeo Spider (2006)

| Alfa Romeo Spider |
| --- | --- |

Valmistustiedot
Valmistusmaa:   Italia
Valmistaja:  Alfa Romeo
Valmistusvuodet:  2006–2010
Korimalli:  2-ovinen roadster
Luokka:  S-segmentti
Edeltäjä:  Alfa Romeo Spider (1994)
Teknisesti samankaltaisia:  Alfa Romeo 159 Alfa Romeo Brera
Tekniset tiedot
Pohjalevy:  GM/Fiat Premium
Moottori:  R4 R5 V6
Iskutilavuus:  1,75–3,2 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen robotti 6-vaihteinen automaatti
Alfa Romeo Spider (Typ 939) on Alfa Romeon vuosina 2006–2010 valmistama kangaskattoinen kaksiovinen roadster, joka jakaa suuren osan tekniikastaan 159- ja Brera-mallien kanssa. Se korvasi aiemman Spiderin, jota oli valmistettu vuosina 1994–2004.
Alkuperäisessä moottorivalikoimassa oli kaksi bensiinimoottoria: 2,2-litrainen (185 hv) nelisylinterinen ja 3,2-litrainen V6 (260 hv), jonka yhteydessä oli aina neliveto. Geneven autonäyttelyssä keväällä 2007 esiteltiin automatisoitu Selespeed-vaihteisto, joka oli valittavissa 2,2-litraisen moottorin yhteyteen. Vuoden 2007 uutuutena oli myös viisisylinterinen 2,4-litrainen (200 hv) dieselmoottori.

Vuonna 2009 mallistoon esiteltiin lisäksi turboahdettu 1,75-litrainen (200 hv) bensiinimoottori ja 2,0-litrainen (170 hv) diesel.
Aiheesta muualla

Kuvia tai muita tiedostoja aiheesta Alfa Romeo Spider (2006) Wikimedia Commonsissa
Alfa Romeon (Alfa Romeo Automobiles S.p.A.) automallit
| --- | --- |
Nykyiset mallit:  Giulia · Stelvio · Tonale
Entiset mallit (esittelyvuoden mukaan):  1910–1919: 24 HP · 40–60HP 1920–1945: 20–30HP · 6C · 8C · G1/G2 · RL · RM 1945–1959: 1900 · 2000 · Giulietta · Gran Sport Quattroruote 1960–1969: 1750/2000 · 2600 · Giulia · Spider · Montreal · 105/115-sarja · GTA · 33 Stradale 1970–1979: 2300 · Alfa 6 · Alfasud · Alfetta · Alfetta GTV · Giulietta (1977) · Sprint  1980–1989: 164 · 33 · 75 · 90 · Arna · SZ/RZ 1990–1999: 145/146 · 155 · 156 ·  166 ·  GTV · Spider (1994) 2000–2009: 147 · GT · 159 · MiTo · Brera · Spider (2006) · 8C Competizione  2010–: Giulietta ·  4C
Tulevat mallit:  Junior
Konseptimallit:  33.2 ·  2000 Sportiva ·  BAT 5/7/9 ·  Bella ·  Caimano ·  Canguro ·  Capsula ·  Carabo ·  Centauri ·  Cuneo ·  Dardo ·  Delfino ·  Diva ·  Disco Volante ·  Giulietta Bertone Spider ·  Iguana ·  Kamal ·  Monoposto ·  Navajo ·  Nuvola ·  Progetto Cinque ·  Protéo ·  Scarabeo ·  Scighera ·  Sportut ·  Visconti ·  Vivace ·  Vola ·  Zeta 6
Hyötyajoneuvot:  Pakettiautot: Romeo · Romeo 2 · Romeo 3 · A11/F11A12/F12 · AR6 · AR8  Kuorma-autot: 430 · 500 · 800 · 900 · 950 · Mille (1000) · A19n Linja-autot: 140 A. · 900 A. · 950. · Mille (1000) · 110AF · 140AF · 900
Arto Ruotanen

| Arto Ruotanen> Henkilötiedot |
| --- | --- |
Syntynyt: 11. huhtikuuta 1961 (ikä 63) Pyhäjärvi Ol, Suomi
Kansalaisuus:   Suomi
Jääkiekkoilija
Lempinimi:  Artsi
Pelipaikka:  puolustaja
Maila:  vasen
Pituus:  181 cm
Paino:  83 kg
Pelaajaura
Pääsarjaura:  1979–1998
Seurat:  Kärpät, (SML) HV71, (SEL) Berlin Capitals, (DEL) Rögle BK, (SEL) IF Troja-Ljungby, (Division 1) Nittorps IK, (Division 2)
Valmennusura
Vuodet:  1998 - 2006
Seurat:  HV71 (SEL), Tranås AIF (Division 1)
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Hopeaa | Calgary 1988 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Tšekkoslovakia 1992 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Länsi-Saksa 1981 | jääkiekko |  |
Arto Sakari Ruotanen (s. 11. huhtikuuta 1961 Pyhäjärvi Ol) on suomalainen entinen jääkiekkopuolustaja ja olympiamitalisti.
Ruotanen oli 1980-luvulla ja 1990-luvun alussa Suomen jääkiekkomaajoukkueen vakiopuolustajia: hän edusti Suomea kolmissa olympiakisoissa (1984, 1988 ja 1992), kuusissa maailmanmestaruuskisoissa (1985, 1986, 1987, 1990, 1991 ja 1992) sekä Canada Cupissa vuonna 1991. Ruotanen voitti olympiahopeaa Calgaryssa 1988 ja MM-hopeaa 1992.
Jääkiekon SM-liigassa Ruotanen voitti yhden Suomen mestaruuden Oulun Kärpissä sekä neljä pronssia. Ruotanen on valittu jääkiekkoleijonaksi #131.
Ruotanen pelasi Suomessa Kärppien riveissä vuosina 1979 - 1986 kunnes siirtyi Ruotsin liigan HV71:n riveihin. Ruotanen pelasi yhtä Saksassa vietettyä kautta lukuun ottamatta Ruotsin pääsarjassa yhdeksän kautta ja tämän päälle vielä kaksi kautta alasarjoissa kunnes lopetti pelaajauransa kevääseen 1998.
Pelaajauran jälkeen Ruotanen toimi HV71:n apuvalmentajana neljä ja puoli kautta. Helmikuussa 2003 HV71 irtisanoi koko valmennusryhmänsä. Tämän jälkeen Ruotanen jatkoi kolme kautta kolmannella sarjatasolla pelanneen Tranås AIFn päävalmentajana kunnes jätti jääkiekon ainakin toistaiseksi ja siirtyi muiden työtehtävien pariin.
Seurat

1980–1986 Kärpät Oulu
1986–1992 HV71 (Ruotsi, Elitserien)
1992–1993 Berlin Capitals (Saksa, 1. Bundesliga)
1993–1996 Rögle BK (Ruotsi, Elitserien ja 1. division)
1996–1997 IF Troja Ljungby (Ruotsi, 1. division)
1997–1998 Nittorps IK (Ruotsi, 2. division)